Naționala Ucrainei completează grupa României la turneul final al Campionatului European de fotbal, programat în Germania.
Ucraina va fi chiar prima adversară a tricolorilor la EURO 2024, pe 17 iunie, la Munchen, meciul urmând a avea loc pe Allianz Arena.
În al doilea meci de la EURO 2024, România se va duela cu Belgia, pe 22 iunie. Meciul cu principala favorită a grupei va avea loc la Koln, pe arena Rhein Energie, de la ora 22:00.
În ultimul meci din grupe, România va da piept cu Slovacia, pe 26 iunie, la Frankfurt, pe stadionul Waldstadion.
Euro 2024 începe la 14 iunie și se va termina pe 14 iulie. Faza grupelor se termină la 26 iunie.